जेटली के मुताबिक सरकार इस साल गावों में आजीविका और आधारभूत ढांचे के लिए 14.34 लाख करोड़ रुपये खर्च करेगी. सरकार कृषि लोन के लिए 11 लाख करोड़ रुपये वितरित करेगी. किसान क्रेडिट कार्ड मत्स्य पालन और पशुपालन के लिए भी दिए जा रहे हैं. 14 खरीफ फसलों के लिए एमएसपी 150 फीसदी तक बढ़ा दिया गया है. सरकार ने किसानों की आय दोगुनी करने के लिए बजट का आवंटन किया है. किसानों के लिए सिंचाई योजना, फसल बीमा योजना और पशुपालन के लिए भारी रकम आवंटित की गई है.